Gole ki Jaina o Siti
16 May, 2018, 9:55 am
ESA vuqa sara na veika vakalivaliva e na rawa ni veivuke ena veiqaravi ni tabana ni ovisa ka dua vei ira na drones me vaka na i taba ni nona laki veisiko voli mai Jaina na i liuliu ni Tabana ni Ovisa o Sitiveni Qiliho.
E laki veisiko voli ena vanua levu oqo mai Jaina o Qiliho ka laki vakadinadinataka eso na gacagaca ni veiqaravi vakaoqo ka rawa ni mai veivuke ena nodra maroroya na lawa ni noda matanitu o ira na noda ovisa.
E tukuni talega ena tabana ni tukutuku ni vica vata na bose e laki veitalanoa kina o Qiliho ena kena gadrevi ga na nodrau cakacaka vata ka vukei na cakacaka ni ovisa e Viti.
E kaya o Qiliho ni bibi duadua tiko vua na nodra laki vuli na noda ovisa me rawa ni vukei ira ena nodra veiqaravi ena veisiga.
E laki veitalanoa talega o Qiliho kei ira na i liuliu vakamatanitu ena veiyasana mai Jaina kei na kena i liuliu ni ovisa me vakataka na Jiagnshu Police Academy.
E levu sara tiko na veivuke e ciqoma tiko o Viti ena veivuke ni yaya ni veiqaravi kei na vuli mai vei iratou na tabana ni ovisa mai Jaina. E a gole vata kei Komisina ni Ovisa o iratou na turaganiovisa Marika Kotoisuva, Ulaiasi Ravula, Mesake Sovasova kei Aisake Kafoa.
fij_Latn wol_Latn fij_Latn fij_Latn fij_Latn fij_Latn fij_Latn fij_Latn